கேள்வி: நுட்ப அணி - நுட்ப அணியின் இலக்கணம் பற்றி விளக்கவும்.
பதில்: ஒருவன் பிறர்கருத்தைத் தெரிந்து கொண்டு அதற்கான பதிலை வெளிப்படையாகச் சொல்லாமல் குறிப்பினாலோ, செயலினாலோ அரிதாக நோக்கி உணரும் படி வெளிப்படுத்துவது நுட்பம் என்னும் அணியாம். அதாவது கருத்தை நுட்பமாக உணர்த்துவது ஆகும். இதனை ''தெரிபுவேறு கிளவாது குறிப்பினும் தொழிலினும்'' ''அரிது உணர் வினைத்திறன் நுட்பம் ஆகும்'' --(தண்டியலங்காரம், 64) என்ற நூற்பாவால் அறியலாம். (தெரிபு = தெரிந்துகொண்டு; வேறுகிளவாது = வெளிப்படையாகச் சொல்லாமல்)